《水调歌头 送外之金陵应试》
清代·钱慧贞

夫子富才调，宝剑岂长埋。晚成当此时矣，去去莫疑猜。

但向蓬当茅店，珍重风餐露宿，漫念米和柴。弱质纵非健，门户学持来。

桃叶渡，伤心窟，古休怀。三场为我，鏖战努力步云阶。

好趁桂花香里，玩罢板桥明月，归棹理秦淮。端正拂尘酒，何惜拔金钗。

作者简介：字玉雯，长洲人，诸生胡赓飏继室。有《天香阁词》。